Era sirventa didec en votz plan baisha a sor Simplicia qu’eth senhor Magdalena auie gessut peth maitin abans des sies a maugrat deth hered, en un tilbury tirassat per un shivau blanc, qu’auie gessut solet, enquia e tot sense menaire; que non se sabie eth camin qu’auie cuelhut; que quauqui uns didien que l’auien vist peth camin d’Arras, e d’auti peth de París; qu’en partir auie estat coma tostemps, fòrça amable, mès que l’auie dit ara portièra que non lo demorèsse aquera net.